રાજપીપળા: ગુજરાત રાજ્યના પ્રાથમિક શિક્ષકો,આરોગ્ય ખાતા કર્મીઓ સહિત અન્ય સરકારી વિભાગના કર્મીઓએ ગુજરાત સરકાર સામે પોતાની વિવિધ મંગોને લઈને બાયો ચઢાવી છે.ત્યારે નર્મદા જિલ્લાના મલ્ટી પરપઝ હેલ્થ વર્કર(MPHW) ને કાયમી કરવાની માંગ સાથે ગુજરાત પ્રદેશ કોંગ્રેસ મંત્રીએ કલેકટરને આવેદનપત્ર આપી રજુઆત કરી હતી. ગુજરાત પ્રદેશ કોંગ્રેસ મંત્રી હરેશ વસાવા સહિત MPHW કર્મીઓએ કલેકટરને આપેલા આવેદનપત્રમાં જણાવ્યું હતું કે નર્મદા જિલ્લા પંચાયત આરોગ્ય શાખા હસ્તકના વર્ષ 2012 થી ફરજ બજાવતા MPHW કર્મીઓને સપ્ટેમ્બર 2017માં 5 વર્ષ પૂર્ણ થઈ ગયા છે.5 વર્ષ ઉપર 9 માસ થઈ ગયા હોવા છતાં નર્મદા જિલ્લા પંચાયત આરોગ્ય શાખા દ્વારા એમને કાયમીનો ઓર્ડર અપાયો છે.